****

**Elgiganten skaber Danmarks største gaming-univeRS**

**Gaming og e-sport er populært som aldrig før. Derfor slår Elgiganten nu dørene op til dedikerede gaming-universer, der rummer alt det bedste inden for gaming.**

E-sport og gaming er gennem de seneste år nærmest eksploderet i popularitet med store stadion-events og e-sport-klubberne er skudt frem overalt på landkortet. Interessen har kort sagt aldrig været større.

****Derfor har Elgiganten valgt at tage endnu et skridt hen imod at blive den foretrukne destination inden for gaming og e-sportens verden, fortæller salgschef Henrik Eriksen.

 ”Gaming og i særdeleshed e-sport er ikke længere en niche, men et stort kulturelt fænomen med rigtig mange udøvere og fans, og derfor har vi bygget et spritnyt gaming-koncept, der sætter nye standarder for, hvordan man kan opleve og købe gaming-udstyr i fysiske butikker. Det er et sandt mekka for alle der elsker gaming og e-sport,” siger han.

Konceptet er det seneste halve år testet i Elgiganten i Glostrup, og erfaringerne herfra har altså været så gode, at turen nu er kommet til at rulle konceptet videre ud til både Elgiganten i Aalborg og Herlev. Og med tiden skal endnu flere byer følge efter.

**Vågn op med Super Mario og træn i proffernes spillertrøjer**

I de nye dedikerede shop-in-shops finder man produkter, som ikke findes andre steder i Danmark.

Udover alt det nyeste indenfor gaming-pc’er, komponenter og spil, findes der nemlig også et kæmpe udvalg af gaming- og e-sport merchandise, fortæller salgschefen.

”I de nye gaming-afdelinger i Elgiganten Aalborg, Herlev og Glostrup vil det være muligt at købe gaming-merchandise som fx det kendte e-sportshold Astralis’ spillertrøjer eller en morgenkåbe med Super Mario. Der vil også være både kasketter, t-shirts og tasker med ikoniske motiver fra bl.a. Sony PlayStation og Nintendo,” siger Henrik Eriksen.